MARION+JONES

=** Marion Jones **=

Marion Jones (1975eko Urriaren 12ª) atleta estatubatuarra da, froga azkar eta luzera jauzietan espezializatua. Hiru urrezko domina irabazi zituen Sydneyko joko olinpikoetan, 2000.urtean. Hamabost urte besterik ez zituela atletismoaren munduan ezaguna izaten hasi zen, bere markak munduko 20 hoberenen artean baitzeuden, eta Bartzelonako joko olinpikoetan parte hartzeko zorian egon zen. Lasterkari bezala 1997ean nabarmendu zen, 100 metroetan urrea lortu eta 4x100 metroko txapelketan garaile izatea lortu zuenean Atenaseko mundu txapelketan.



Hurrengo urtean, 1998an, bere biziko markarik onenak egin zituen Johannesburgoko mundu txapelketan, 100m- eta 200m-ko frogetan(10.65s eta 21.62s hurrenez hurren), bigarren postua lortuz mundu -mailan. Horrez gain luzera jauzian ere irabazi zuen, 7.31mko marka lortuz. Sevillako mundu txapelketan, 1999an, ere lortu zituen garaipenak; lehenengo egin baitzuen 100mko frogan eta hirugarren luzera jauzian. Zoritxarrez, lesionatu egin zen 200m-etan, eta ez zuen bere helburua lortu: 4 urrezko domina lortzea. Marka onak lortu bazituen ere, 2000.urtea izan zen bere karreran garrantzitsuena: Sydneyko joko olinpikoetan. Hiru urrezko domina lortu zituen (100m, 200m eta 4x400mko erreleboetan) eta brontzezko bi (luzera jauzian eta 4x100eko erreleboetan). Aurretik bost domina lortuko zituela aldarrikatu bazuen ere, oso ezagun egin zen.



Jokoen ondoren bere senarra, C.J. Hunter, arazoak izan zituen dopinarekin, eta jendeak Marionez susmatu zuen arren, ezer ez zen agertarazi. Edmontoneko mundu txapelketan ere hartu zuen parte, 2001ean, baina bere lehen porrota izan zuen, 100metan. Hurrengo urteetan ezin izan zuen txapelketetan parte hartu, bere ezkontza eta bere lehen umearen jaiotzarengatik. 2004ean, indarberrituta, Atenaseko Jokoetan jokatzea zuen helburu, baina Tetrahidrogestriona izeneko doping-produktu berri baten aurkikuntza zela eta ez zuen froga guztietan parte hertzea lortu; legalki salatu ez zuten arren, jendea susmatzen hasi baitzen. Parte hartu zuen bi frogetan ez zuen bere helburua lortu, bosgarren geratu baitzen ehun metroko frogan eta desklasifikatua erreleboetan. 2006ean marka on batzuk lortu bazituen ere, bere karrera okertzen zihoan, 2004ean Balco laborategien zuzendariak bere aurka egindako salaketak bezalakoengatik. Azkenik, 2007an, Sydneyko jokoetan dopinga jaso zuela onartu zuen. Bost dominak kendu zizkioten, eta bi urterako zigortu zuten. Urte berean, Marionek kirolak utziko zituela jakinarazi zuen. 2008ko urtarrilean, sei hilabeteko kartzela-zigorra ezarri zioten, eta 2000. Urtetik aurrera irabazitako sari guztiak kendu zizkioten. Berak esan bezala, ez du beste kirol froga batean ere parte hartu, kirolaren mundutik erretiratu da.